
Projektas



ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2024 M. LAPKRIČIO 7 D. SPRENDIMO NR. T-427 „DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS ŠIAULIŲ MIESTO SAVIVALDYBĖS VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PAKEITIMO 

2025 m.                   d. Nr. T- 
Šiauliai

Vadovaudamasi Lietuvos Respublikos vietos savivaldos įstatymo 6 straipsnio 2 punktu, 15 straipsnio 2 dalies 29 punktu, Lietuvos Respublikos rinkliavų įstatymo 12 straipsnio 1 dalies 4 punktu, 13 straipsnio 2, 3 dalimis, Šiaulių miesto savivaldybės taryba nusprendžia:
Pakeisti Vietinės rinkliavos už leidimo prekiauti ar teikti paslaugas Šiaulių miesto viešosiose vietose išdavimą nuostatus, patvirtintus Šiaulių miesto savivaldybės tarybos 2024 m. lapkričio 7 d. sprendimo Nr. T-427 „Dėl Vietinės rinkliavos už leidimo prekiauti ar teikti paslaugas Šiaulių miesto savivaldybės viešosiose vietose išdavimą nuostatų patvirtinimo“ (toliau – Nuostatai) 1 punktu:
.	Pakeisti 3 punktą ir jį išdėstyti taip:
„. Vietinė rinkliava už leidimo prekiauti ar teikti paslaugas Šiaulių miesto savivaldybės viešosiose vietose išdavimą (toliau – vietinė rinkliava) – tai Šiaulių miesto savivaldybės (toliau – Savivaldybė) tarybos sprendimu nustatyta privaloma įmoka vietinės rinkliavos mokėtojams, prekiaujantiems ar teikiantiems paslaugas savivaldybės teritorijos viešosiose vietose: aikštėse, skveruose, parkuose, ant pėsčiųjų takų, paplūdimiuose, automobilių stovėjimo vietose, poilsio aikštelėse, vandens telkiniuose ir prie jų bei kitose žmonių susibūrimo vietose, kuriose teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių, taip pat mugių ir masinių renginių metu. Vietinė rinkliava įskaitoma į savivaldybės biudžetą ir sumokama prieš išduodant leidimą prekiauti ar teikti paslaugas Šiaulių miesto savivaldybės viešosiose vietose (toliau – Leidimas).“
.	Pakeisti 9 punktą ir jį išdėstyti taip:
„. Jeigu metinis vartotojų kainų indeksas yra didesnis kaip 110, vietinės rinkliavos dydžiai, nurodyti Nuostatų 1, 2 prieduose, ir Konkurso laimėtojo pasiūlyta mokėti mėnesio vietinė rinkliava pagal konkretų Konkurso objektą (dalyką) indeksuojami vieną kartą per metus atskiru Savivaldybės tarybos sprendimu. Tokiu atveju:
. einamaisiais metais atliekant vietinės rinkliavos perskaičiavimą, atsižvelgiama į praėjusių metų gruodžio mėnesio, palyginti su ankstesnių metų gruodžio mėnesiu, vartotojų kainų indeksą, apskaičiuojamą pagal Vartotojų kainų indekso sudarymo metodiką (skelbiama Valstybės duomenų agentūros oficialiosios statistikos portale https://osp.stat.gov.lt/);
. vietinė rinkliava, įskaitant ir Konkurso laimėtojo pasiūlytą mokėti mėnesio vietinę rinkliavą pagal konkretų Konkurso objektą (dalyką), indeksuojama taikant praėjusių metų gruodžio mėn. vartotojų kainų indeksą, nurodytą Nuostatų 9.1 papunktyje (toliau – VKI), ir perskaičiuojama taip, kaip nustatyta Nuostatų 12 punkte.“
. Papildyti 10.1.5 papunkčiu:
„. asmenys, teikiantys dviračių, paspirtukų ir kitų nemotorinių transporto priemonių nuomos (įskaitant ir per mobiliąsias valdymo (mainų / dalijimosi) sistemas) paslaugas;“.
. Pakeisti 12 punktą ir jį išdėstyti taip:
„. Kai praėjusių metų gruodžio mėn. VKI yra didesnis kaip 110, vietinė rinkliava perskaičiuojama (indeksuojama) taip:
R1 = Dn/k x VKI : 100, kur:
R1 – perskaičiuota (indeksuota) vietinė rinkliava (eurais);
Dn/k – Nuostatų 1, 2 prieduose nustatytas kiekvieno vietinės rinkliavos objekto dydis arba Konkurso laimėtojo (pagal konkretų Konkurso objektą) pasiūlytos mokėti vietinės rinkliavos dydis, arba pakartotinio indeksavimo atveju – paskutinio (ankstesnio) peržiūros laikotarpio indeksuotos vietinės rinkliavos dydis;
VKI – praėjusių metų gruodžio mėn. vartotojų kainų indeksas.“ 
. Pakeisti 18 punktą ir jį išdėstyti taip:
„. Vietinė rinkliava ar jos dalis grąžinama ne vėliau kaip per 30 kalendorinių dienų po vietinės rinkliavos mokėtojo Savivaldybės administracijai pateikto rašytinio prašymo, jame nurodžius grąžinimo priežastį, gavimo dienos. Vietinė rinkliava Nuostatų 17 punkte nurodytais atvejais grąžinama, jeigu ji susidarė ne anksčiau kaip per einamuosius ir praėjusius vienus kalendorinius metus.“
. Pakeisti Nuostatų 1 priedą ir jį išdėstyti nauja redakcija (pridedama).

